Foto: «Gazeta.uz» "O‘zbekiston havo yo‘llari" milliy aviakompaniyasi o‘z tarixida birinchi marta Boeing 787 Dreamliner samolyotida Toshkentdan Nyu-Yorkka to‘g‘ri, qo‘nishsiz parvozni amalga oshiradi. Bu haqda aviakompaniya matbuot xizmatida ma’lum qilindi. 18 may kuni "Orzu layneri"ning Toshkent-Riga-Nyu-York-Toshkent yo‘nalishi bo‘yicha ilk reysi amalga oshirilishi rejalashtirilgan. "Drimlayner"da Toshkentdan Nyu-Yorkkacha parvoz vaqti 12 soatni, Nyu-Yorkdan Toshkentgacha esa 11 soatni tashkil qiladi. Shu bilan birga aviakompaniya AQShga Riga orqali reyslarini bir haftada bir marta amalga oshirishni davom ettiraveradi. Ta’kidlanishicha, Boeing 787 Dreamliner’ning Toshkent-Riga-Nyu-York-Toshkent yo‘nalishida qo‘llanishi yo‘lovchilarga Rigaga avvalgidan 20-30 daqiqa, Nyu-Yorkka esa 1 soat vaqtliroq yetib olishlariga imkon beradi. Chiptalarni aviakompaniyaning rasmiy saytida bronlash va xarid qilish mumkin.